Държавен вестник, бр. 62, 2018 г., стр. 53

БРОЙ  62	
Д Ъ Р Ж А В Е Н  В Е С Т Н И К 	
СТР.  53  
(4) Достъп до досието има и всеки пред-
ставител по индустриална собственост или 
адвокат, упълномощени писмено от лицата 
по ал. 2 и 3, юрисконсулт в трудово правоот-
ношение с лицата по ал. 2 и 3, както и всяко 
лице, което е изрично упълномощено за това 
с нотариално заверено пълномощно от лицата 
по ал. 2 и 3.
(5) Когато лицето, което има право на 
достъп, упълномощи нов представител, достъп 
до досието има само новият представител, в 
случай че правата на предходния са изрично 
оттеглени.
(6) Достъпът до досие се предоставя в 
Централната патентна библиотека при Па-
тентното ведомство на Република България 
по писмено искане от лицата, посочени в 
ал. 2 – 4. По искания на лица, по отношение 
на които са вписани предвидени от закона 
обстоятелства, достъп до документацията се 
дава след резолюция на главния секретар.
(7) При писмено заявление служителите 
в Централната патентна библиотека издават 
преписи и копия от приложените към досието 
на обекта на индустриална собственост доку-
менти след резолюция на главния секретар на 
Патентното ведомство на Република България.
(8) За издаване на копия от приложени-
те към досието на обекта на индустриална 
собственост документи се заплащат такси-
те, предвидени в ценоразписа на услугите, 
предоставяни от Патентното ведомство на 
Република България.
(9) Предоставянето на достъп се удосто-
верява с контролен лист за всяко досие на 
обект на индустриална собственост, който 
се подписва от лицето, извършило достъпа.
(10) Когато заявлението се подава от упъл-
номощено лице, но към него или по досието 
не е приложено пълномощно, на подателя 
се изпраща уведомление за отстраняване на 
допуснатата нередовност, което се изготвя от 
служител от дирекцията, отговаряща за ад-
министративното обслужване, и се подписва 
от главния секретар.
(11) Когато не са налице основания за 
предоставяне на достъп или недостатъците 
не бъдат отстранени в указания срок, про-
изводството по разглеждане на заявлението 
за достъп до досие се прекратява с решение 
на председателя на Патентното ведомство 
на Република България или упълномощено 
от него лице. Проектът на решението за 
прекратяване на производството се изготвя 
от служител от дирекцията, отговаряща за 
административното обслужване.
(12) Решението по ал. 11 подлежи на об-
жалване по реда на АПК.
Достъп до досиета по ЗПРПМ
Чл. 15. (1) Достъпът до материалите по 
заявка за патент преди публикацията се 
предоставя след проверка за наличието на 
класифицирана информация с изричното 
писмено разрешение от заявителя.
(2) Едновременно с публикацията за заяв-
ката Патентното ведомство осигурява достъп 
до описанието, претенциите и чертежите.
(3) След публикацията по чл. 51 от ЗПРПМ 
всяко лице има право по молба да получи 
достъп до заявката за издаден патент, така 
както е подадена.
(4) В случаите на чл. 72б, ал. 2 и чл. 72г, 
ал. 3 от ЗПРПМ Патентното ведомство оси-
гурява достъп до превода/коригиран превод и 
публикува съобщение в Официалния бюлетин 
за получения превод/коригиран превод.
(5) След публикацията за регистрацията 
всяко лице има право въз основа на писме-
но искане да получи достъп до заявката за 
регистрация на полезния модел, така както 
е подадена, и до доклада по чл. 75е, ал. 3 от 
ЗПРПМ.
(6) По отношение достъпа до досиетата на 
секретните патенти се прилагат разпоредбите 
на Наредбата за секретните патенти, приета 
с ПМС № 331 от 2008 г.
Достъп до досиета по ЗМГО
Чл. 16. По отношение на трети лица пре-
доставяната информация от досието за заявена 
марка или географско означение съдържа само 
тези данни, които се публикуват, ако марката 
или означението бъдат регистрирани.
Достъп до досиета по ЗПД
Чл. 17. По отношение на трети лица пре-
доставяната информация от досието за заявен 
промишлен дизайн съдържа само тези данни, 
които се публикуват, ако промишленият ди-
зайн бъде регистриран.
Достъп до досиета по ЗТИС
Чл. 18. (1) Преди регистрацията досието е 
достъпно само за заявителя, за неговия пред-
ставител или за лице, изрично упълномощено 
от заявителя.
(2) След регистрацията Патентното ве-
домство на Република България предоставя 
достъп до досието без право на копиране на 
документите в него.
(3) Патентното ведомство на Република 
България не предоставя достъп на трети лица 
до материала, идентифициращ топологията, 
или до частите от него, определени от нейния 
притежател като търговска тайна, освен по 
разпореждане на съда, когато тези лица са 
страни в съдебен процес по заличаване на 
регистрацията или нарушаване на изключи-
телното право.
Достъп до досието по ЗЗНСРПЖ
Чл. 19. (1) В Патентното ведомство на 
Република България не е разрешен достъп 
до материали по заявка за сертификат преди 
публикация за нея, освен когато има писмено 
разрешение от заявителя.